Қазақ тілі мен әдебиеті **пәні бойынша 7-сынып оқушысының өзіндік жұмысының жоспары**

**I тоқсан**

**Сабақтың нөмірі: 1/4**

**Сабақтың тақырыбы:** **Анна – талапты, ізденімпаз оқушы.**

Мақсаты:

7.Т5. Тірек сөздер, сөйлеушінің дауыс ырғағы мен сөйлеу мәнері арқылы негізгі ойды анықтау

7.ТБ1.1.Мәтіндерден көмекші есімдерді ажырата білу, жазбаша, ауызша жұмыстарда қолдану.

**Оқушы мақсаты:** Мәтінді оқу арқылы кестелермен жұмыс істей алады;

**Мәтінмен жұмыс (Қазақ тілі мен әдебиеті «Көкжиек-Горизонт», 2017) 11-бет**

**Жаңа сөздер:**

|  |  |
| --- | --- |
| ізденімпаз  әсіресе  ерекше  жоба  кеңес беру  жоғары деңгей  іздену  талап ету  байқау | занимающийся поисками  особенно  исключительный  проект  советовать  высший уровень  разыскивать  требовать  конкурс |

Анна – талапты, ақылды, ізденімпаз оқушы. Ол түрлі әдеби шығармаларды, әсіресе, поэзияны ерекше ұнатады. Анна оқу жылының басында Мұқағали Мақатаев шығармашылығы туралы көп материал жинады. Оның үстіне әпкесі жобаға қатысуға кеңес берді. Анна жоба жұмысын да жоғары деңгейде дайындады. Жоба жұмысы көп ізденуді талап етеді. Анна жоба жұмыстары бойынша мектеп оқушыларының қалалық байқауына қатысты. Байқауда терең білімін, тіл байлығын, шешендік өнерін көрсетіп, жеңімпаз атанды. Байқауға қатысушылардың арасынан ол өзіне жақсы достар тапты.

«Талаптыға нұр жауар» деген – осы.



**7-тапсырма. Сөйлемдерді оқы. Мәтін мазмұнына сәйкес ретімен айт.**

1. Ол ақынның өлеңдерін мәнерлеп оқудан бірінші орын алды.
2. Анна «М.Мақатаев оқуларына» қатысты.
3. Үйірмеде олар қазақ тілін терең үйренеді.
4. Анна мектептегі қазақ тілі үйірмесіне қатысады.
5. Ақын-жазушылардың шығармаларымен танысады.

**10-тапсырма. Әр сөйлемді қажетті сөздермен толықтырып жаз.**

***Қажетті сөздер:*** *белсенді сөздік қоры, материал жинау, іздену, жоба жұмысы, еңбектену, көп.*

1. \_\_\_\_\_\_\_\_\_\_\_\_\_ ізденуге, талаптануға үйретеді. 2. Жоба жұмысы көп \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

талап етеді. 3. Жоба жұмысына \_\_\_\_\_\_\_\_\_\_\_\_\_ керек. 4. Оқушы жеңіске жету үшін \_\_\_\_\_\_\_\_\_\_\_\_\_мол болуы керек. 5. Анна оқу жылының басынан қалалық байқауға \_\_\_\_\_\_\_\_\_\_\_\_\_ дайындалды.

**12-тапсырма. Төменде берілген сөздерге көмекші есімдерге тіркестіріп жаз.**

|  |  |  |  |  |
| --- | --- | --- | --- | --- |
| **Оқу жылының** | **Жеңімпаздардың** | **Жобаның** | **Қатысушылардың** | **Жұмыстардың** |
| басында, ортасында, соңында |  |  |  |  |